Christiansen skriver både om skjønnlitteratur og sakprosa, og har vært særlig opptatt av å vise hvordan litterære grep, litterær stil og retorikk i skjønnlitteratur og sakprosa tenker på en annen måte enn argumenter og logisk resonnering. Alle teksttyper – enten det er roman, dikt eller sakprosa – blir i Christiansens kritikker gjerne lest og kritisert både som argument og assosiasjonsfelt, både som resonnement og retorisk strategi.